ಅರ್ಮೆನಿಯಾ VS ಅಜೆರ್ಬೈಜನ್ ಘರ್ಷಣೆ 4 ನೇ ದಿನಕ್ಕೆ.. 100ಕ್ಕೂ ಹೆಚ್ಚು ಸಾವು ಅರ್ಮೆನಿಯಾ ಮತ್ತು ಅಜೆರ್ಬೈಜನ್ ನಡುವೆ ಘರ್ಷಣೆ ಮುಂದುವರೆದಿದ್ದು 4ನೇ ದಿನಕ್ಕೆ ತಲುಪಿದೆ. ಈವರೆಗೆ ಎರಡೂ ದೇಶಗಳ ನಡುವಿನ ಘರ್ಷಣೆಗೆ 100ಕ್ಕೂ ಹೆಚ್ಚು ಸೈನಿಕರು ಸಾವನ್ನಪ್ಪಿದ್ದಾರೆ. ಸಾವನ್ನಪ್ಪಿದವರ ಪೈಕಿ ಅರ್ಮೆನಿಯಾದ 81 ಮಂದಿ ಸೈನಿಕರು ಹಾಗೂ 17 ಮಂದಿ ಸಾರ್ವಜನಿಕರು ಎನ್ನಲಾಗಿದೆ. ಈ ದೇಶಗಳ ನಡುವೆ ಶಾಂತಿ ಸ್ಥಾಪನೆಗೆ ಹಲವು ದೇಶಗಳು ಮುಂದಾಗಿದ್ದರೂ ಯುದ್ಧದಭೀತಿ ಕಡಿಮೆಯಾಗುವ ಅತಂಕವಂತೂ ಕ್ಷೀಣಿಸಿಲ್ಲ. ಇನ್ನು ಅಜೆರ್ಬೈಜಾನ್ ರಕ್ಷಣಾಮಂತ್ರಿ ತಮ್ಮ ಸೇನಾಪಡೆ 130 ಟ್ಯಾಂಕ್ಗಳನ್ನ, 200 ಫಿರಂಗಿಗಳನ್ನು, 25 ಆಯಂಟಿ ಏರ್ಕ್ರಾಫ್ಟ್ಗಳನ್ನು 50 ಆಯಂಟಿ ಟ್ಯಾಂಕ್ ಯುನಿಟ್ಗಳು ಮತ್ತು 55 ಮಿಲಿಟರಿ ವಾಹನಗಳನ್ನು ನಾಶಪಡಿಸಿರುವುದಾಗಿ ಹೇಳಿಕೊಂಡಿದ್ದಾರೆ. ಭಾನುವಾರದಿಂದಲೂ ನಡೆಯುತ್ತಿರುವ ಈ ಘರ್ಷಣೆಯಿಂದ ಟರ್ಕಿಗೆ ಹಾದುಹೋಗಿರುವ ಗ್ಯಾಸ್ ಪೈಪ್ಲೈನ್ಗೆ ತೊಂದರೆಯಾದಲ್ಲಿ ಅದರಿಂದ ಅಪಾರ ಪ್ರಮಾಣದಲ್ಲಿ ಪರಿಸರ ಹಾನಿಯಾಗಲಿದೆ ಎಂದು ರಷ್ಯಾ ಅಧ್ಯಕ್ಷ ಪುಟಿನ್ ಎಚ್ಚರಿಸಿದ್ದಾರೆ.